CELEX: 32021R1219
Language: sl
Date: 2021-07-26 00:00:00
Title: Izvedbena uredba Komisije (EU) 2021/1219 z dne 26. julija 2021 o spremembi Izvedbene uredbe (EU) 2021/128 o določitvi neto zneskov, ki so na voljo za odhodke EKJS

27.7.2021   
               
               
                  SL
               
               
                  Uradni list Evropske unije
               
               
                  L 267/14
               
            
         IZVEDBENA UREDBA KOMISIJE (EU) 2021/1219
         z dne 26. julija 2021
         o spremembi Izvedbene uredbe (EU) 2021/128 o določitvi neto zneskov, ki so na voljo za odhodke EKJS
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (1) ter zlasti člena 16(2) Uredbe,
         ob upoštevanju naslednjega:
         
                     (1)
                  
                  
                     Izvedbena uredba Komisije (EU) 2021/128 (2) določa neto zneske, ki so na voljo za odhodke Evropskega kmetijskega jamstvenega sklada (EKJS), in zneske, ki so na voljo za Evropski kmetijski sklad za razvoj podeželja (EKSRP) za proračunska leta od 2021 do 2027 v skladu s členom 7(2) in členom 14 Uredbe (EU) št. 1307/2013 Evropskega parlamenta in Sveta (3).
                  
               
                     (2)
                  
                  
                     V skladu s členom 16(1) Uredbe (EU) št. 1306/2013 je letna zgornja meja odhodkov EKJS za obdobje 2021–2027 sestavljena iz najvišjih zneskov za vmesno zgornjo mejo za odhodke, povezane s trgom, in neposredna plačila iz Priloge I k Uredbi Sveta (EU, Euratom) 2020/2093 (4).
                  
               
                     (3)
                  
                  
                     V skladu s četrtim pododstavkom člena 11(6) Uredbe (EU) št. 1307/2013 je več držav članic Komisijo uradno obvestilo o svoji odločitvi o zmanjšanju zneska neposrednih plačil v skladu s členom 11(1) in o posledičnem ocenjenem rezultatu zmanjšanja za koledarsko leto 2021. V skladu s členom 7(2) navedene uredbe se ocenjeni rezultat zmanjšanja plačil da na voljo kot podpora Unije, ki se financira v okviru EKSRP.
                  
               
                     (4)
                  
                  
                     V skladu s sedmim pododstavkom člena 14(1) Uredbe (EU) št. 1307/2013 je več držav članic Komisijo uradno obvestilo o svoji odločitvi, da kot dodatno podporo v okviru EKSRP v proračunskem letu 2022 dajo na voljo določen odstotek svojih letnih nacionalnih zgornjih mej za neposredna plačila za koledarsko leto 2021.
                  
               
                     (5)
                  
                  
                     V skladu s sedmim pododstavkom člena 14(2) Uredbe (EU) št. 1307/2013 je več držav članic Komisijo uradno obvestilo o svoji odločitvi, da dajo kot neposredna plačila za koledarsko leto 2021 na voljo določen odstotek podpore, ki se financira v okviru EKSRP v proračunskem letu 2022.
                  
               
                     (6)
                  
                  
                     Ustrezne nacionalne zgornje meje iz prilog II in III k Uredbi (EU) št. 1307/2013 so bile posledično prilagojene z Delegirano uredbo Komisije (EU) 2021/1017 (5).
                  
               
                     (7)
                  
                  
                     V skladu s členom 2(1) Uredbe (EU, Euratom) 2020/2093 se posebna zgornja meja večletnega finančnega okvira za odhodke, povezane s trgom, in neposredna plačila iz Priloge I k navedeni uredbi prilagodi v skladu s tehnično prilagoditvijo iz člena 4 navedene uredbe po opravljenih prenosih med EKSRP in neposrednimi plačili.
                  
               
                     (8)
                  
                  
                     Zato je treba prilagoditi neto zneske, ki so na voljo za odhodke EKJS, kot je določeno v Izvedbeni Uredbi (EU) 2021/128. Zaradi jasnosti bi bilo treba zneske, ki se morajo dati na voljo EKSRP, tudi objaviti.
                  
               
                     (9)
                  
                  
                     Izvedbeno uredbo (EU) 2021/128 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2021/128 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. julija 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 347, 20.12.2013, str. 549.
         
            (2)  Izvedbena uredba Komisije (EU) 2021/128 z dne 3. februarja 2021 o določitvi neto zneskov, ki so na voljo za odhodke EKJS (UL L 40, 4.2.2021, str. 8).
         
            (3)  Uredba (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (UL L 347, 20.12.2013, str. 608).
         
            (4)  Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L 433I, 22.12.2020, str. 11).
         
            (5)  Delegirana uredba Komisije (EU) 2021/1017 z dne 15. aprila 2021 o spremembi Priloge I k Uredbi (EU) št. 1305/2013 Evropskega parlamenta in Sveta ter prilog II in III k Uredbi (EU) št. 1307/2013 Evropskega parlamenta in Sveta (UL L 224, 24.6.2021, str. 1).
      
      
         
            PRILOGA
            
                        (v milijonih EUR)
                     
                  
                        Proračunsko leto
                     
                     
                        Zneski, ki so na voljo EKSRP
                     
                     
                        Zneski, ki se prenesejo iz EKSRP
                     
                     
                        Neto zneski, dani na voljo za odhodke EKJS
                     
                  
                        člen 14(1) Uredbe (EU) št. 1307/2013
                     
                     
                        člen 7(2) Uredbe (EU) št. 1307/2013
                     
                     
                        člen 14(2) Uredbe (EU) št. 1307/2013
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                        1 086,292 
                     
                     
                        57,919 
                     
                     
                        525,400 
                     
                     
                        40 638,189 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000